D. J. Richardson

Dietrich James ”D. J.” Richardson (s. 11. helmikuuta 1991 Peoria, Illinois) on yhdysvaltalainen koripalloilija, pelipaikaltaan heittävä takamies. Illinois'n yliopistossa pelannut Richardson on pelannut ammattilaisena Suomen, Belgian ja Itävallan pääsarjoissa. Kaudella 2015–2016 Richardson voitti Suomen mestaruuden, ja hänet valittiin kauden parhaaksi ulkomaalaispelaajaksi sekä kauden SM-finaalien arvokkaimmaksi pelaajaksi.

 Pelaajaura 

Richardson pelasi vuodet 2009–2013 Illinois'n yliopiston joukkueessa.College Basketball at Sports-Reference.com Yliopiston jälkeen häntä ei varattu NBA:n kesän varaustilaisuudessa. Richardson harjoitteli syksyllä 2013 NBA-joukkue Utah Jazzin kanssa mutta ei saanut sopimusta.http://www.rantsports.com/nba/2013/09/22/d-j-richardson-has-little-to-no-chance-of-making-utah-jazz-roster/  Hän siirtyi eurooppalaisille ammattilaskentille Itävaltaan, UBC Güssing Knightsiin, missä hän pelasi syyskauden ajan.http://www.court-side.com/news/d-j-richardson-goes-pro-gussing/ Tammikuussa 2014 Richardson siirtyi Venezuelan pääsarjaan, mutta hän loukkasi nilkkansa maahan saapumistaan seuranneena päivänä eikä pelannut sarjassa yhtään ottelua.http://www.dailyillini.com/article/2014/02/former-illini-d-j-richardson-giving-groce-a-helping-hand

Heinäkuussa 2014 Richardson teki sopimuksen Suomen pääsarjassa pelanneen Korikobrien kanssa.http://www.basket.fi/uutiset/kaikki_uutiset/?x122462=25105169 Hän pelasi Korikobrissa tammikuun alkuun asti 16,4 pisteen, 4,0 levypallon ja 1,8 korisyötön keskiarvoilla tehden parhaimmillaan 30 pistettä yksittäisessä ottelussa. Helmikuussa Richardson siirtyi saman sarjan Kouvoihin, joka palkkasi Richardsonin pääasiassa varmistukseksi loukkaantumisten varalta.http://www.basket.fi/uutiset/kaikki_uutiset/?x122462=29719997 Richardson pelasi Kouvoissa viidessä runkosarja- ja kolmessa pudotuspeliottelussa, mutta joukkueen kausi päättyi tappioon puolivälierissä. Richardson oli Korisliigan runkosarjan toiseksi tarkin kolmen pisteen heittojen heittäjä 42,4 prosentin keskiarvollaan.D.J. Richardson – Suomen Koripalloliitto

Richardson teki Kouvojen kanssa yksivuotisen jatkosopimuksen kesäkuussa 2015.http://www.basket.fi/uutiset/kaikki_uutiset/?x122462=32180521 Hän pelasi Kouvoissa runkosarjan 15,7 pisteen ja 3,5 levypallon ottelukohtaisilla keskiarvoilla. Kouvot sijoittui runkosarjassa kolmanneksi ja voitti puolivälierissä Salon Vilppaan ottelusarjan ratkaisseen viidennen ottelun viime sekuntien korilla. Ensimmäisessä välieräottelussa BC Nokiaa vastaan Richardson heitti uuden piste-ennätyksensä Korisliigassa, 31 pistettä. Loppuotteluissa Kouvot kohtasi Tampereen Pyrinnön, jonka se voitti 4–1-otteluvoitoin. SM-kultamitalisti Richardson valittiin kauden päätteeksi vuoden ulkomaalaisvahvistukseksi ja SM-finaalien parhaaksi pelaajaksi.http://www.basket.fi/uutiset/kaikki_uutiset/?x122462=39713865

Kesäkuussa 2016 Richardson teki sopimuksen belgialaisen pääsarjajoukkue Spirou Charleroin kanssa.http://www.proximusspirou.be/deux-nouveaux-renforts-pour-les-proximus-spirou/ http://www.eurobasket.com/Finland/news/451522/D.J.-Richardson-signs-at-Spirou

 Pelityyli ja ominaisuudet 

Valmentaja Jyri Lehtonen on kuvaillut Richardsonia erinomaiseksi heittäjäksi.

 Saavutuksia 
 Korisliigan vuoden ulkomaalaisvahvistus 2016
 Korisliigan SM-finaalien paras pelaaja 2016
 Suomen mestaruus 2016

 Lähteet 
 D.J. Richardson  Suomen Koripalloliitto
 D.J. Richardson Stats College Basketball at Sports-Reference.com 
 Profiili Illinois Athletics 

 Viitteet 

Luokka:Yhdysvaltalaiset koripalloilijat
Luokka:Vuonna 1991 syntyneet
Luokka:Elävät henkilöt